hu hu hu hu hu hu en hu hu hu hu hu hu hu hu hu hu hu hu hu hu hu hu hu hu hu hu hu hu hu tr hu hu hu hu hu hu hu hu hu hu hu hu en en hu hu hu hu hu hu hu hu hu hu en en hu sk hu hu hu hu hu en hu hu es hu hu hu en hu hu ru
A Kodályhub cookie-kat (sütiket) használ az oldal alapvető működése érdekében. Az oldal használatával kijelenti, hogy az Adatkezelési Tájékoztatót, valamint a Általános Szerződési Feltételeket elolvasta, és ezekkel egyetért.
A zene mindenkié - dokumentumfilm Kodály életéről
Kodály zenepedagógiai koncepciója a XXI. század perspektívájában
Az összes anyagunk egy érintésnyire.
Tanítási segédanyagok százai várnak
Légy tagja a Kodályhub elkötelezett, aktív közösségnek
A Liszt Ferenc Zeneművészeti Egyetem Kodály Zoltán Zenepedagógiai Intézete szakmai napot hirdet Kőszegen tanítók, általános iskolai tanárok és középiskolai ének-zene tanárok, zeneiskolai szolfézs és zeneismeret tanárok és iskolai karnagyok számára.
2021. június 5-én, szombaton, 11:00-16:00 között megrendezésre kerülő szakmai napon Gráf Zsuzsanna és Nemes László Norbert előadásain vehetnek részt a jelentkezők. A szakmai nap célja, hogy zenepedagógusok és karnagyok számára lehetőséget teremtsen szakmai tapasztalatcserére az ének-zene és szolfézs-oktatás területén különös hangsúllyal a Kodály Intézet legfrissebb kutatásaihoz kapcsolódó eredményeken, valamint a kórusvezetés és kórusrepertoár területein.
Helyszín:         Árpád-házi Szent Margit Általános Iskola, Gimnázium és Kollégium díszterme, 9730 Kőszeg, Várkör 34.
Időpont:         2021. június 5. (szombat) 11:00 – 16:00 között (ebédszünet 13:00 és 14:00 között)
A továbbképzés minimális létszáma 15 fő, maximális létszáma 40 fő
A továbbképzésen csak koronavírus elleni védettségi igazolással rendelkezők vehetnek részt. A szervezők fokozottan ügyelnek a járványügyi szabályok teljeskörű betartására a program teljes idején.
Jelentkezés határideje: 2021. május 31.
Jelentkezési cím: Ez az e-mail-cím a szpemrobotok elleni védelem alatt áll. Megtekintéséhez engedélyeznie kell a JavaScript használatát.
A jelentkezési lap innen letölthető.
(A jelentkezésnél kérjük megadni a résztvevő nevét, email címét, munkahelyet és a munkakörét.)
A Kodály HUB a világ bármely pontjáról elérhető, nyilvános on-line tudásközpont, mely a kodályi zenepedagógia elveit követő szakmai anyagokat kínál az élményalapú ének-zene tanításhoz. Leíró részei a kodályi zenepedagógiában történő tájékozódást segítik, a regisztráció után elérhető interaktív funkciók pedig a tudásmegosztást, az énektanárok közösségépítését szolgálják. A Zenegyűjtemény egy kereshető adatbázis, mely zenei anyagokat (dalokat, zenehallgatási anyagokat, stb.) tartalmaz. Minden dalhoz tartozik egy  közel 60 szempont szerinti elemzés, mely az alapvető zenei jellemzők mellett abban is orientál, hogy milyen életkorban, milyen alkalomra, milyen életkorú gyermekek számára, milyen zenei elem megtanítására alkalmas egy adott dal. A dalok többségéhez egy játékleírás is kapcsolódik, a feltöltést végző pedagógus saját alkotása, mely a dal játékos megtanítását szolgálja. A Közösséghez történő csatlakozás az országban tanító kollégákkal történő kapcsolatfelvételt, információcserét szolgálja. Az Eseménynaptár zenepedagógiához kapcsolódó hazai szakmai eseményeket tartalmaz.
Az oldal folyamatosan bővül, és minden felhasználót arra biztatunk, hogy saját gyakorlatában bevált anyagait bátran ossza meg a közösséggel és töltse föl azokat a Zenegyűjteménybe.
Ez a verzió kifejezetten a magyar énektanárok számára készült magyar nyelvű változat. A teljes világot lefedő angol nyelvű verzió a https://kodalyhub.com oldalon érhető el, angolul beszélő kollégáknak javasoljuk, hogy ide is regisztráljanak!
A Liszt Ferenc Zeneművészeti Egyetem Kodály Zoltán Zenepedagógiai Intézete
6000 Kecskemét, Kéttemplom köz 1., Hungary
A Kodály HUB a "Kodály HUB - Sing, Learn, Share" c. Erasmus+ Stratégiai Partnerségi projekt keretében, az Európai Unió Erasmus+ programjának támogatásával jött létre. Az oldal fenntartásához az NKA és az EMMI "Mindennapos éneklés" programja nyújt támogatást.
Copyright © 2021 LFZE. A KodályHUB a Liszt Ferenc Zeneművészeti Egyetem által bejegyzett védjegy